Renosterstroper weer aangekeerArgieffoto ŉ 43-jarige verdagte wat in 2015 vrygelaat is op borgtog maar nie by daaropvolgende hofverskynings weer opgedaag het nie, is weer aangekeer en het vandag in die Pinetown-landdroshof in KwaZulu-Natal verskyn. “Lede van die provinsiale spoorspan het in November 2011 onverpoosd gewerk om die verdagte aan te keer in verband met die jag van renosters en die besig van renosterhoring ter waarde van R100 000,” het lt.kol. Thulani Zwane, woordvoerder van die polisie, gesê. “Suraj Rampersad is uiteindelik in hegtenis geneem en in later in 2015 vrygelaat op borgtog. Hy het egter nooit weer vir hofverskynings opgedaag nie.” ŉ Lasbrief vir sy inhegtenisneming is uitgereik en Rampersad is uiteindelik in Newlands-Oos opgespoor toe hy geld by ŉ kitsbank onttrek het. Hy het Donderdag in die Pinetown-landdroshof verskyn op aanklag van onwettige renosterjag, bedrog en die besit van renosterhorings. “Sy saak is uitgestel tot 2 Augustus vir verdere ondersoek. Hy bly in aanhouding,” het Zwane bygevoeg.